burgasdotpro/wikipedia huggingface dataset:
Miestna bublina

Miestna bublina je dutina v medzihviezdnej hmote ramena Orióna našej Galaxie. 
Je široká najmenej 300 ly a má neutrálnu vodíkovú hustotu, približne 0,05 atómu na kubický centimeter alebo približne jednu desatinu priemeru medzihviezdnej hmoty Galaxie (0,5 atóm/cm3) a asi polovicu pre miestny medzihviezdny mrak (0,1 atóm/cm3). Horúci plyn v lokálnej bubline je zdrojom röntgenového žiarenia. Tento veľmi riedky, horúci plyn je dôsledkom supernovy, ktorá vybuchla približne pred 2 až 4 miliónmi rokov. Najpravdepodobnejším kandidátom je supernova Geminga, pulzar v súhvezdí Blíženci.
Charakteristika.
Posledných 5 až desať miliónov rokov sa Miestna bublina nachádza v oblasti, ktorou Slnečná sústava pravidelne prechádza. Jej súčasná poloha sa nachádza v Lokálnom medzihviezdnom oblaku, ktorý je regiónom hustého materiálu vo vnútri bubliny. Oblak sa sformoval v mieste, kde sa stretávajú Miestna bublina a Bublina Loop I. Plyn vo vnútri Bubliny Loop I má hustotu približne 0,1 atóm/cm3.
Miestna bublina nie je guľovitého ale zúženého vajcovitého alebo elipsovitého tvaru. S ďalšími bublinami hraničí v menej hustej medzihviezdnej hmote, napríklad Bublina Loop I, ktorá vznikla zo supernovy a hviezdneho vetra vo vzdialenosti 500 ly od Slnka. Ďalšími bublinami okolo Miestnej bubliny sú Bublina Loop II a Bublina Loop III.
V Bubline Loop I sa nachádza hviezda Antares (známa aj ako Alfa Scorpii).
Bublina Loop I

Bublina Loop I je dutina v medzihviezdnej hmote ramena Orióna našej Galaxie. Z pohľadu nášho Slnka sa nachádza smerom k jadru galaxie. Dvoma zreteľnými tunelmi je spojená s Miestnou bublinou.
Nachádza sa približne 100 parsekov (326,2 ly) od Slnka. Plyn vo vnútri bubliny Loop I má hustotu približne 0,1 atóm/cm3. Jej súčasná poloha je v Lokálnom medzihviezdnom oblaku, ktorý je regiónom hustého materiálu vo vnútri bubliny. Oblak sa sformoval v mieste, kde sa stretávajú Lokálna bublina a Bublina Loop I.
Gouldov pás

Gouldov pás je čiastočný prstenec hviezd s priemerom približne 3000 ly, naklonený 15° až 20° smerom ku galaktickej rovine. Obsahuje veľa špeciálnych O- a B-typov hviezd, mnohé z nich môžu byť súčasťou špirálového ramena, kam patrí aj Slnko, ktoré sa v súčasnosti nachádza približne 325 ly od jeho stredu. Vek pásu sa odhaduje na 30 - 50 miliónov rokov a jeho pôvod je neznámy. Je pomenovaný po Benjaminovi Apthorpovi Gouldovi, ktorý ho objavil v roku 1879.
Gouldov pás obsahuje jasné hviezdy v mnohých súhvezdiach vrátane súhvezdí Cefeus, Jašterica, Perzeus, Orión, Veľký pes, Korma, Plachty, Kýl, Južný kríž, Kentaur, Vlk a Škorpión. Viditeľná Mliečna cesta na nočnej oblohe tiež prechádza väčšinou týchto súhvezdí, ale trocha juhovýchodným smerom od súhvezdia Vlk.
Podľa súčasnej teórie sa Gouldov pás sformoval približne pred 30 miliónmi rokov, keď sa malé množstvo tmavej hmoty zrazilo s molekulárnym mrakom v rovnakej oblasti. Existujú aj dôkazy rovnakých Gouldovych mrakov v iných galaxiách.
Rameno Perzea

Rameno Perzea je jedno z hlavných ramien našej Galaxie.
Naše Galaxia je špirálová galaxia s priečkou so štyrmi hlavnými a minimálne dvoma vedľajšími ramenami. Rameno Perzea s polomerom 10 700 parsekov sa nachádza medzi ramenami Pravítka a Strelca. Je pomenované podľa jeho blízkosti k súhvezdiu Perzeus.
Existuje hypotéza, že rameno Orióna, v ktorom sa nachádza Slnečná sústava a Zem, je časťou ramena Perzea. Táto hypotéza ale nie je potvrdená. 
Rameno Perzeus obsahuje niekoľko Messierových objektov:
Dávid Gutgesel

Dávid Gutgesel (* asi 1540, Bardejov† 21. august 1599, tamže) bol kníhtlačiar, vydavateľ a kníhkupec.
Vychodil humanistickú školu v Bardejove, následne sa vo Viedni vyučil za kníhtlačiara. Následne pracoval/bol pomocník či spoločník vo viacerých tlačiarenských dielňach, napr. Vroclav - Kryspin Szarffenberg. Okrem vlastnej tlačiarne pôsobil aj ako kníhkupec. V rokoch 1582-1599 senátor, 1584 richtár Bardejova. V roku 1598 zastupoval Bardejov na uhorskom sneme v Bratislave.
Kníhtlačiareň.
Gutgesel založil vlastnú kníhtlačiareň v Bardejove najneskôr v roku 1577. Pri založení spolupracoval s nemeckým písmolejcom Salomonom Sultzerom. Zameranie tlačiarne bolo protestantské. Mala rozsiahle zásoby antikvy, fraktúry či hebrejského a gréckeho tlačového písma.
Výber z vytlačených diel a autorov: 
Spomedzi vytlačených diel vyniká Bardejovský katechizmus z roku 1581 od Martina Luthera ako prvá vytlačená kniha v slovenčine.
Zo slovenských kníhtlačiarní v 16. storočí fungovala najdlhšie. Celkovo vytlačila 80 kníh v latinčine, nemčine a maďarčine. Po jeho smrti a v roku 1600 zlúčila s tlačiarňou Jakuba Klösa st.
Anna Tirolská

Anna Tirolská (* 4. október 1585, Innsbruck, Rakúsko – † 15. december 1618, Viedeň), bola rakúska arcivojvodkyňa, rímskonemecká cisárovná (od r. 1612), uhorská (od r. 1613) a česká kráľovná (od r. 1616), dcéra arcivojvodu Ferdinanda II. Tirolského a jeho druhej manželky Anny Kataríny Mantovskej.
Životopis.
Jej rodičia boli nepriamymi príbuznými, keď jej matka pochádzala z vedľajšej, tirolskej línie rodu Habsburgovcov. Dňa 4. decembra 1611 sa vydala za svojho bratranca, starnúceho a dosiaľ slobodného i bezdetného Mateja, ktorý práve v tej dobe vystriedal na čele monarchie svojho brata Rudolfa II. 
Korunovácie.
Tri dni po Matejovej cisárskej korunovácii, ktorá sa konala 27. júna 1612, podstúpila tento obrad vo Frankfurte nad Mohanom i ona. 25. marca 1613 bola korunovaná svätoštefanskou korunou uhorských kráľov a o tri roky neskôr, 29. februára 1616, sa konala jej pražská korunovácia. 
Anna bola zbožnou a vrúcnou katolíčkou a podporovala politické snahy svojho manžela. Ťažko sa zmierovala so skutočnosťou, že jej manželstvo ostáva bezdetné. Zomrela vo veku 33 rokov, jej 62-ročný manžel ju prežil o tri mesiace. 
Zaujímavosť.
Pred smrťou táto veľká priaznivkyňa kapucínskeho rádu založila vo Viedni kapucínsky kláštor s kryptou. Tam boli po dokončení stavebných prác v roku 1633 uložené jej ostatky spolu s telom jej manžela. Vzniklo tak oficiálne rodové pohrebisko Habsburgovcov (kapucínska krypta, „Kaisergruft“), do ktorého sú telesné pozostatky príslušníkov rodu ukladané až do súčasnosti.
Potreba

Potreba môže byť:
AFI

AFI môže byť:
Stephen Nathaniel Frick

Stephen Nathaniel Frick (* 30. september 1964, Pittsburgh, Pensylvánia, USA) je americký astronaut. Absolvoval zatiaľ dva lety do vesmíru: ako pilot raketoplánu Atlantis STS-110 a ako veliteľ posádky raketoplánu Atlantis STS-122, ktorý odštartoval 7. februára 2008.
Začiatky kariéry.
Narodil sa 30. septembra na predmestí Pittsburghu v štáte Pensylvánia. V roku 1986 získal titul bakalára v oboru aerokozmických technológií na U.S. Naval Acadamy, v roku 1994 titul leteckého inžiniera na kalifornskej U.S. Naval Postgraduate School. V prvej vojne v Perzskom zálive podnikol 26 bojových letov na stíhačke F-18 Hornet. Celkove má nalietaných vyše 3 200 hodín na 35 rôznych druhoch lietadiel.
Kariéra v NASA.
1. mája 1996 prešiel konkurzom na astronauta a v Johnsonovom kozmickom stredisku absolvoval dvojročný výcvik. Prvýkrát sa do vesmíru pozrel ako pilot raketoplánu Atlantis STS-110, ktorý odštartoval 8. apríla 2002, čo bol jeden z montážnych letov k Medzinárodnej vesmírnej stanici (ISS). 
V roku 2006 bol nominovaný do funkcie veliteľa posádky misie STS-122, ktorej cieľ bol takisto budovanie ISS. Na svoju druhú misiu mal odštartovať 6. decembra 2007. Pri odpočítavaní sa zasekol palivový senzor odstavenia motorov (Engine cutoff sensor - ECO) a štart bol odložený. Rovnaký problém nastal aj pri druhom pokuse o tri dni neskôr, 9. decembra. Napokon po menšej oprave raketoplán pod Frickovým velením 7. februára 2008 bezpečne vzlietol. Po 12-dňovej misii, keď na ISS dopravili laboratórium Columbus a na Zem priviezli kozmonauta Daniela Taniho, bezpečne pristáli na Floride 20. februára.
Stephen Frick je ženatý a bezdetný.
Čierne uhlie

Čierne uhlie (iné názvy: kamenné uhlie [príd. meno znie "kamennouhoľný", staršie "kamenouhoľný"], bituminózne/bitumenózne/bitúmenové/živičné/dechtovité uhlie ) je kaustobiolit, druh horľavej usadenej horniny, jeden z najkvalitnejších typov uhlia. Uhlie vzniklo z organického materiálu väčšinou v prvohorách alebo druhohorách.
Ide o horľavú surovinu, ktorá sa používa predovšetkým ako palivo na získavanie tepla a energie. Vzniklo z odumretých rastlinných zvyškov.
Charakteristika.
Čierne uhlie možno rozoznať od hnedého uhlia najjednoduchšie na základe vrypu, ktorý je pri čiernom uhlí čierny. Líši sa tiež nižším obsahom vody (od 4 do 14%). Obsahuje asi 72 (resp. 75%) až 92% uhlíka a približne 10 - 42% resp. 45% horľavých prchavých látok. Obsahuje tiež 75-97% (prípadne aj viac) uhlíka, 1,5-5,7% vodíka, 1,5-15% kyslíka, 0,5-4% síry; do 1,5 % dusíka, množstvo popola sa pohybuje obyčajne od 2 až 4 % do 45%. Výhrevnosť čierneho uhlia sa pohybuje medzi 23,8 MJ/kg po 36,6 MJ/kg pri kvalitnejšom uhlí. Odraznosť vitrinitu sa pri čiernom uhlí pohybuje okolo 0,5 až 2,8.
Klasifikácia.
Podľa množstva prchavých látok, výhrevnosti a koksovateľnosti sa rozoznáva niekoľko typov čierneho uhlia. Následné členenie je používané v Česku a na Slovensku:
Existujú rôzne klasifikácie používané v bývalom ZSSR, Západnej Európe a USA. Medzinárodná klasifikácia sa okrem už uvedených parametrov zakladá aj na jeho spekavosti.
Vznik.
Prvé čierne uhlie sa objavuje už v silúre a devóne, najrozšírenejšie je však v karbónskych, permských a jurských súvrstviach. Keďže väčšina čierneho uhlia vznikla v prvohorách, predstavujú ho najčastejšie zvyšky nedokonale rozložených vyšších rastlín ako sú paprade, prasličky a plavúne. Tieto organické zvyšky museli byť nahromadené vo veľkom množstve a prekryté mladšími zvyškami alebo inými usadenými horninami, ktoré zabránili prístupu vzduchu a ich následnej oxidácii. Následne boli v dôsledku tlaku a vyššej teploty postupne premenené na uhlie. Preuhoľňovanie (karbonifikácia) má niekoľko štádií (porašelinné, hnedouhoľné a napokon čiernouhoľné až antracitické štádium). Čiernouhoľné štádium je charakteristické procesom vitrizácie, kedy sa uhoľná hmota, hlavne dovtedy výrazne nepozmenené vosky a živice v dôsledku fyzikálno-chemických činiteľov ďalej menia. Humusová zložka sa mení na vlastnú čiernouhoľnú substanciu. Uhoľná hmota získava silný lesk, vzrastá aj jej kompaktnosť a tvrdosť. Teplota pri preuhoľnení pri vzniku čierneho uhlia sa pohybuje od 60 do 180 °C. Čierne uhlie je obvykle staršie ako hnedé, stupeň preuhoľnenia však závisí od viacerých faktorov. Pri vyššom tepelnom toku v zemskej kôre môže dosiahnuť vyšší stupeň preuhoľnenia aj mladšie uhlie.
Sakrálnosť

Sakrálnosť môže byť:
Nice (rozlišovacia stránka)

Nice môže byť:
Koordinačná reakcia

Koordinačné reakcie alebo komplexotvorné reakcie sú také reakcie, pri ktorých dochádza k prenosu celých skupín atómov a vzniku koordinačných ("komplexných") zlúčenín, napr. CuSo4 + 4H2O –&gt; [Cu(H2O)4]SO4
Slovanet

Slovanet patrí medzi najväčších poskytovateľov vysokorýchlostného internetu na Slovensku. Vo firemnom sektore poskytuje integrované komunikačné a hlasové služby, virtuálne privátne siete a bezpečnostné riešenia. Vlastnú optickú, káblovú a bezdrôtovú infraštruktúru rozširuje prostredníctvom akvizícií lokálnych operátorov a modernizáciami ich sietí, ako aj budovaním vlastných sietí. V súčasnosti sa zameriava aj na  cloudové riešenia prevádzky IT a budovanie nových sietí pre internet vecí (IoT).
História spoločnosti.
Slovanet patrí medzi najdlhšie pôsobiace subjekty na telekomunikačnom trhu. V súčasnej podobe bol založený až v roku 1999, no história jeho predchodcov siaha až do roku 1954. Od roku 2006 bola majoritným akcionárom Slovanetu spoločnosť Asseco Central Europe, patriaca do významnej medzinárodnej skupiny firiem z oblasti informačno-komunikačných technológií Asseco Group. Druhým akcionárom Slovanetu, s pôvodne 49 % ným podielom je spoločnosť SNET a. s., ktorú vlastní pôvodný vrcholový manažment spoločnosti. V roku 2014 sa spoločnosť SNET stala 100 % ným akcionárom Slovanetu a od 1.4.2015 sa obe spoločnosti zlúčili, čím sa Slovanet zároveň stal jedným z mála telekomunikačných operátorov s výlučne slovenským kapitálom. Zámerom súčasného akcionára je pokračovať v raste spoločnosti a hľadať nové možnosti rozvoja spoločnosti.
Kristus Spasiteľ (Rio de Janeiro)

Kristus Spasiteľ alebo Kristus Vykupiteľ (po portugalsky: "O Cristo Redentor") je socha Ježiša Krista postavená v roku 1931 v Brazílii nad mestom Rio de Janeiro. Je umiestnená na 700 metrov vysokom pahorku Corcovado, jej výška je 30 metrov a podstavec pod ňou meria 8 metrov. Zobrazuje Krista s roztiahnutými rukami, akoby objímal mesto. Toto gesto malo vyjadrovať súcit a radosť z nezávislosti. 
Myšlienka vytvoriť sochu sa zrodila v roku 1922, keď Brazília oslavovala 100.výročie nezávislosti. U Brazílčanov mala myšlienka úspech, začali sa organizovať zbierky pre získanie finančných príspevkov na sochu a o necelých 15 rokov bola ich idea naplnená. 
Na vrchol pahorku vedie železnica postavená v roku 1885, ktorá končí 40 m pod sochou. Pod sochou sa nachádza terasa, z ktorej je krásny výhľad na centrum Ria de Janeira, pláže Copacabana, Ipanema, či Cukrovú Homoľu. Celá socha váži 1.145 ton.
Zoznam častí seriálu Akty X

Toto je zoznam častí amerického televízneho seriálu Akty X. Seriál bol prvýkrát vysielaný 10. septembra 1993 a skončil 19. mája 2002 po deviatich sériách. Všetkých deväť sérií vyšlo aj na DVD. Boli natočené aj dva celovečerné filmy: "Akty X" (1998) a "" (2008).
Prešmyk (chémia)

Prešmyk je izomerizačná reakcia, pri ktorej dochádza k preskupeniu atómov vo vnútri molekuly. Vzniká pri tom nová, spravidla stabilnejšia zlúčenina.
It Is Time for a Love Revolution

It Is Time for a Love Revolution je ôsmy štúdiový album amerického speváka a multiinštrumentalisu Lennyho Kravitza, ktorý bol vydaný 5. februára 2008. Album obsahuje štrnásť nových pôvodných skladieb Lennyho Kravitza. Ohlasy na tento Kravitzov projekt sú najpozitívnejšie za posledné roky, časopis Rolling Stone ho považuje za "to najlepšie, čo kedy Kravitz vytvoril". Pre nasledujúce dva roky má Krawitz naplánované koncertné turné s materiálom z tohto albumu, ktoré začal silvestrovským vystúpením s dvoma novými skladbami na Times Square, ktoré uviedol populárny americký moderátor Carson Daly. 
V rámci tohto koncertného turné vystúpi Lenny Kravitz 24. júna 2008 aj na štadióne Artmedie Pratržalka v Bratislave. Predskupinami tohto koncertného vystúpenia bude skupina OneRepublic a aj slovenská hudobná skupina Para.
Album debutoval na 4. priečke hudobného rebríčka Billboard 200, a v prvý týždeň jeho distribúcie na hudobný trh sa z neho predalo 73 000 copies in its first week. Tento album je prvým Kravitzovým albumom, ktorý sa dostal do Top 5 od vydania jeho kompilácie "Greatest Hits" z roku 2000.
Kristus Spasiteľ

Kristus Spasiteľ alebo Kristus Vykuputiteľ môže byť:
Kríže

Kríže môže byť:
Alan Goodwin Poindexter

Alan Goodwin "Dex" Poindexter (* 5. november 1961, Pasadena, Kalifornia, USA – † 1. júl 2012, Pensacola, Florida) bol americký astronaut.
Zúčastnil sa dvoch letov amerických raketoplánov, STS-122 a STS-131, na ktorom už letel v pozícii veliteľa.
Životopis.
Narodil sa v kalifornskej Pasadene a vyrastal v Rockville, štát Maryland, ktorý uvádza ako svoj domov. Bol ženatý s Lisou A. Pfeifferovou, mali dve deti.
1. júla 2012 zomrel na zranenia spôsobené pri nehode na vodnom skútri v "Little Sabine Bay off" na pláži v Pensacola na Floride.
Príčinné súvetie

V príčinnom súvetí druhá veta vysvetľuje príčinu prvej vety (preto sa niekedy uvádza vysvetľovaco-príčinné)
Príklad: ,Neučím sa, veď som sa učil včera.“ (Aká je príčina toho, že som sa včera neučil (prvej vety)? - Príčinou toho, že sa sa neučím (prvej vety) je to, že som sa učil včera.)
Najčastejšie sa v ňom púžívajú spojky: a to, a tak, ináč, veď, totiž
Dôsledkové súvetie

Dôsledkové súvetie je spojenie dvoch viet, z ktorých prvá vyjadruje dôvod a druhá dôsledok.
Príklad: ,Včera som sa učil do školy, a tak som sa dnes nemusel" (Včerajšie učenie (prvá veta) mala za dôsledok to, že som sa dnes nemusel (druhá veta))
Najčastejšie sa v ňom používajú spojky: a tak, a teda, a tým, a preto, takže, i
Lineárnosť

Lineárnosť alebo linearita môže byť:
Lineárnosť môže byť:
Ferdinand IV. (Svätá rímska ríša)

Ferdinand IV. František Habsburský (* 8. september 1633, Viedeň – † 9. júl 1654, Viedeň) bol český (od r. 1646) a uhorský kráľ (od r. 1647), rímsko-nemecký cisár (od r. 1653), syn cisára Ferdinanda III. Habsburského a jeho prvej manželky, infantky Márie Anny Španielskej.
Život.
Ako prvorodený syn cisára Ferdinanda III. bol od útleho detstva pripravovaný na úlohu otcovho nástupcu v rímskonemeckej ríši. Dňa 5. augusta 1646 bol korunovaný za českého kráľa, 16. júna 1647 sa konala jeho korunovácia v Uhorsku. Otcovým vrcholným cieľom však bolo zaistenie nástupníctva pre Ferdinanda i na cisárskom tróne. Tu však okolnosti súvisiace s postupným upadaním cisárskej moci v ríši po tridsaťročnej vojne a s narastaním suverenity jednotlivých ríšskych kniežat spôsobovali Ferdinandovi III. problémy.
R. 1653 sa však vďaka diplomatickým jednaniam jeho otca podarilo získať rozhodujúcu podporu pri synovej voľbe za rímskeho kráľa (prebehla 31. mája v Augsburgu; korunovácia sa konala o dva týždne nato 17. júna v Regensburgu). Ferdinand IV. sa tak stal predurčeným nástupcom Ferdinanda III. v cisárskej hodnosti. Plánovala sa i jeho sobáš so španielskou princeznou Máriou Teréziou, dcérou kráľa Filipa IV. K tomuto sobášu, rovnako ako k jeho samostatnej vláde, však nikdy neprišlo.
V lete r. 1654 ochorel ťažkou chorobou (pravdepodobne pravé kiahne) a vo veku nedožitých 21 rokov zomrel. Bol pochovaný do rodinnej hrobky Habsburgovcov v kláštore viedenských kapucínov.
Po jeho smrti sa cesta na habsburský trón otvorila pre Ferdinandovho mladšieho brata Leopolda (pôvodne sa pripravujúceho na cirkevnú dráhu).
Guanín

Guanín je heterocyklická zlúčenina, purínová dusíkatá báza. Nukleotidy obsahujúce guanín sú súčasťou nukleových kyselín (DNA aj RNA). Guanín tvorí komplementárny pár s cytozínom, s ktorým sa viaže tromi vodíkovými mostíkmi.
Jeho nukleotid, cyklický guanozín monofosfát (cGMP) je súčasťou niektorých signálnych kaskád v medzibunkovej komunikácii, guanozín trifosfát je alternatívou ATP v niektorých biochemických pochodoch.
Tymín

Tymín je dusíkatá heterocyklická nukleová báza pyrimidínového typu, ktorá v DNA nahrádza uracil.
Vytvára komplementárny pár s adenínom, s ktorým sa spája dvoma vodíkovými mostíkmi.
Ako všetky nukleové bázy absorbuje ultrafialové svetlo. Tymín vplyvom UVC tvorí diméry - vznik tymínových dimérov vedie k poškodeniu DNA, zlomom alebo bodovým mutáciám, ktoré musia byť opravené. Ak je poškodenie nukleovej kyseliny príliš rozsiahle, dôjde k smrti bunky alebo k jej zvrhnutiu a vzniku nádoru.
Mike Tyson

Michael Gerard Tyson (* 30. jún 1966, Brooklyn, New York) je bývalý americký profesionálny boxer. V začiatkoch kariéry prezývaný Iron Mike (Železný Mike) a Kid Dynamite (Chlapec dynamit), neskôr známy ako The Baddest Man on the Planet (Najdrsnejší muž planéty). Počas svojej kariéry vyhral všetky tri najvýznamnejšie tituly v ťažkej váhe a bol najmladším boxerom, ktorému sa to podarilo.
Je považovaný za jedného z najvýznamnejších športovcov konca 80. rokov. Tyson konvertoval k Nation of Islam (takisto ako Muhammad Ali) a prijal meno Malik Abdul Aziz. Pre jeho správanie sa v aj mimo ringu je považovaný za zúrivého človeka, vo februári 1992 bol odsúdený na tri roky za znásilnenie. Do ringu sa vrátil v roku 1996, v roku 1997 Evanderovi Holyfieldovi odhryzol kus ucha. O titul svetového šampióna bojoval znovu v roku 2002, vo veku 35 rokov. V zápase dostal knockout a podľahol britskému boxerovi Lennoxovi Lewisovi. V roku 2005 ohlásil koniec svojej aktívnej boxerskej kariéry.
Zoznam kozmonautov podľa mena

Toto je abecedný zoznam kozmonautov, ľudí, ktorí boli vycvičení na velenie, pilotovanie alebo obsluhu vesmírneho plavidla. Donedávna boli kozmonauti platení a trénovaní výlučne vládnymi organizáciami, či už vojenskými alebo civilnými vesmírnymi agentúrami. So začatím prvých suborbitálnych súkromných letov vznikla nová kategória kozmonautov – komerční kozmonauti.
Niekedy sa termín kozmonaut používa na všetkých ľudí, ktorí prekročili hranicu vesmíru, vrátane vedcov, politikov, novinárov a turistov. Tento zoznam obsahuje iba profesionálnych kozmonautov. Zoznam všetkých ľudí, ktorí sa dostali do vesmíru, nájdeš na stránkach Zoznam ľudí, ktorí leteli do vesmíru, podľa mena alebo Zoznam ľudí, ktorí leteli do vesmíru, podľa štátnej príslušnosti.
Mená zobrazené "italikou" sú kozmonauti, ktorí opustili nízku obežnú dráhu Zeme, mená zobrazené hrubo sú kozmonauti, ktorí pracovali na povrchu Mesiaca. Vlajka zobrazuje štátnu príslušnosť cestovateľa v čase letu (letov). Hviezdička (*) vedľa mena označuje kozmonauta, ktorý zahynul počas vesmírneho letu. Číslo uvedené na konci riadku udáva počet uskutočnených vesmírnych letov.
Do roku 2009 viac ako 480 ľudí trénovaných na kozmonautov.
reverse engine engineers to gear spreads #2 high speed Internet per Agnes Perez
Tvrdza

Tvrdza je typ vidieckeho stredovekého osídlenia, menších zemepánskych, poľnohospodárskych usadlostí.
Toto opevnené obydlie strednej a nižšej šľachty niekedy tvorila iba jedna vežovitá budova. V stredoveku sa budovali na miernych vyvýšeninách, v blízkosti osád. Na rovine mala podobu vodného hrádku, chráneného vodnou priekopou. Častý bol typ monobloku jednoduchého hranolového tvaru. Príkladom sú tvrdze – kúrie v Zalužanoch – Nemešanoch, Diviackej Novej Vsi a Šimonovanoch.
Jan Švejnar

Jan Švejnar (* 2. október 1952, Praha) je česko-americký ekonóm, ktorý v súčasnosti pôsobí ako profesor ekonómie, obchodu a hospodárskej politiky na Michiganskej univerzite. Je riaditeľom think-tanku IDEA a Centra pro globálnu hospodársku politiku, predseda dozorného orgánu CERGE-EI.
V roku 2008 kandidoval na post prezidenta Česka.
V roku 1970 emigroval z politických dôvodov do Švajčiarska a potom do USA, kde v roku 1981 získal americké občianstvo. Vyštudoval ekonómiu na Cornell University, neskôr získal Ph.D. na Princeton University.
14. decembra 2007 ohlásil svoju kandidatúru na post prezidenta Česka. Podporu mu vyslovila ČSSD, Strana zelených, senátorské kluby Klub otvorenej demokracie a SNK a tiež bývalý prezident Václav Havel. Jeho protikandidátom bol Václav Klaus podporovaný ODS, ktorý ho 15. februára v treťom kole volieb porazil.
Európska liga UEFA

Európska liga UEFA (orig. "UEFA Europa League)", predtým Pohár UEFA (orig. "UEFA Cup"), je európska futbalová súťaž organizovaná Európskou futbalovou federáciou (UEFA). Po Lige majstrov je to druhá najprestížnejšia futbalová súťaž v Európe.
Prvý ročník sa konal v roku 1971, v roku 1999 bol zrušený Pohár víťazov pohárov a následne bol integrovaný do Pohára UEFA.
Historicky najúspešnejším klubom v Európskej lige UEFA je španielsky klub Sevilla FC, ktorý získal pohár sedemkrát. 
Európska liga UEFA.
Od sezóny 2009/2010 sa zmenil názov Pohára UEFA na Európska liga UEFA a hlavná súťaž prebieha v skupinách za účasti 32 mužstiev (osem skupín po štyri tímy). Víťazi skupín, ako aj tímy z druhých miest, sa kvalifikujú do vyraďovacej fázy. V nej vstupujú do hry aj tímy z tretích miest zo skupinovej fázy Ligy majstrov.
Cieľom reforiem je priblížiť súťaž Lige majstrov. Nielen formátom či organizá­ciou, ale aj finančne. Finančné zabezpečenie má výrazne zlepšiť centrálny predaj televíznych a reklamných práv, tak ako to funguje v Lige majstrov.
Odmeny.
Podobne ako v Lige majstrov UEFA sa odmeny, ktoré kluby získajú, delia na fixné platby na základe účasti a výsledkov a variabilné sumy, ktoré závisia od hodnoty ich televízneho trhu. Pre sezónu 2021/22 bola účasť v skupinovej fáze v Európskej lige podmienená minimálnou odmenou v hodnote 3 630 000 EUR. 
Víťazstvo v zápase skupinovej fázy klubu vynesie 630 000 eur a remíza 210 000 eur. Víťaz skupiny si prilepšil o 1 100 000 EUR a klub na druhom mieste 550 000 EUR. 
Postup do vyraďovacej fázy aktivuje ďalšie bonusy: 500 000 € za postup do šestnásťfinále, 1 200 000 € za osemfinále, 1 800 000 € za štvrťfinále a 2 800 000 € za semifinále. Porazení finalista dostane 4 600 000 € a víťaz súťaže 8 600 000 €.
Hráč sezóny Európskej ligy UEFA.
Počnúc sezónou 2016 – 2017 zaviedla UEFA ocenenie Hráč sezóny Európskej ligy UEFA. Porotu tvoria tréneri klubov, ktoré sa zúčastňujú skupinovej fázy súťaže, spolu s 55 novinármi vybranými skupinou European Sports Media (ESM) - po jednom z každej členskej asociácie UEFA.
Víťazi
Duncan Edwards

Duncan Edwards (* 1. október 1936 - † 21. február 1958) bol anglický futbalový hráč, ktorý sa zranil pri leteckom nešťastí z 6. februára 1958. Zomrel 15 dní neskôr v nemocnici.
Edwards bol svetom považovaný za jedného z najlepších futbalistov súčasnosti a veľký talent. Bol ústrednou postavou okolo trénera Busbyho. Držal rekord, keď ako najmladší hráč nastúpil za anglickú reprezentáciu. Toto prvenstvo mu neskôr vzali Owen, Rooney či Wallcot.
Miroslav Karhan

Miroslav Karhan (* 21. jún 1976, Šulekovo) je bývalý slovenský futbalista a kapitán slovenskej reprezentácie, bývalý tréner tímu Spartak Trnava.
Karhan hrával za klub Spartak Trnava do roku júla 1999, kedy prestúpil do španielskeho Betisu Sevilla. Tu odohral jednu sezónu, 33 zápasov. Po nej prestúpil do istanbulského klubu Beşiktaş .
V rokoch 2001 až 2007 hrával za nemecký bundesligový klub VfL Wolfsburg. V lete 2007 podpísal dvojročnú zmluvu s klubom 1. FSV Mainz 05. Po dvoch sezónach v druhej Bundeslige sa v roku 2009 prebojoval s klubom do najvyššej súťaže.
V roku 2002 získal ocenenie Futbalista roku Slovenska. Bol schopný hrávať v obrane aj v zálohe.
Od júla 2011 sa opäť stal hráčom Spartaka Trnava.
Po domácej prehre s Ruskom 0-1 v Žiline, ukončil 7. októbra 2011 svoju reprezentačnú kariéru. S počtom 107 reprezentačných štartov, vytvoril nový slovenský rekord.
Vojtech Gerster

Vojtech Mikuláš Gerster alebo (* 20. október 1850, Košice - † 3. august 1923, Budapešť, Maďarsko) bol významný uhorský inžinier a staviteľ, autor projektu Korintského prieplavu a spoluprojektant Panamského prieplavu.
Roku 1873 získal inžiniersky diplom na Technickej univerzite vo Viedni a v roku 1881 bol poverený vypracovaním štúdia plánu Korintského prieplavu. Pri vstupe do tohto prieplavu a podobne aj v Budapešti je umiestnená pamätná tabuľa tomuto inžinierovi. 
Od roku 1999 je pamätná tabuľa umiestnená aj na jeho rodnom dome v Košiciach na Hlavnej ulici 9. Pamätnú tabuľu má aj pri Panamskom prieplave a na námestí v Budapešti. Ďalšia pamätná tabuľa Vojtechovi Gersterovi je umiestnená aj v obci Turňa nad Bodvou na počesť, že tento významný inžinier bol aj projektantom železnice vedúcej z Košíc cez Turňu nad Bodvou.
Vyšný Chmelinec (dolina)

Vyšný Chmelinec je dolina, ktorá odbočuje z Čiernovážskej doliny smerom na juh. Preteká ňou rovnomenný potok. Nie je turisticky sprístupnená.
Nižný Chmelinec (dolina)

Nižný Chmelinec je dolina, ktorá odbočuje z Čiernovážskej doliny smerom na juh. Preteká ňou rovnomenný potok a nie je turisticky sprístupnená.
Lonsee

Lonsee je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 4 738 obyvateľov a rozlohu .
Geografia a poloha.
Obec Lonsee leží asi 15 km severozápadne od mesta Ulm a asi 10 km na juhovýchod od mesta Geislingen an der Steige.
Lonsee susedí na severe s obcou Amstetten, na východe s obcou Weidenstetten, na juhu s obcami Westerstetten a Dornstadt, ako aj na západe s obcou Nellingen.
K obci Lonsee patria taktiež jej časti "Ettlenschieß, Luizhausen, Halzhausen, Radelstetten, Sinabronn" a "Urspring".
Tatlinova veža

Tatlinova veža bola monumentálna stavba navrhnutá ruským umelcom a architektom Vladimirom Jevgrafovičom Tatlinom. Nebola nikdy postavená. Mala stáť Petrohrade, alebo Moskve po Októbrovej revolúcii v roku 1917, ako centrála a monument Kominterny. Oficiálny názov znel Projekt monumentu Tretej Internacionály ().
Projekt.
Tatlinova konštruktivistická veža mala byť postavená z priemyselných materiálov: železo, sklo a oceľ. Materiálne, tvarovo a funkčne mala predstavovať impozantný symbol modernosti. Mala prevýšiť Eiffelovu vežu v Paríži. Hlavnú formu veže predstavovala dvojitá špirála týčiaca sa do výšky 400 m. Hlavná kostra mala zahrňovať štyri veľké visiace geometrické štruktúry. Tieto štruktúry mali rotovať rozdielnymi rýchlosťami.
V základe tejto štruktúry mala byť kocka ktorá bola plánovaná ako miesto pre prednášky a konferencie, táto časť sa mala dokočiť rotáciu okolo svojej osi za rok . Nad kockou mala byť o niečo menší ihlan, určený pre výkonné orgány, rotujúci raz za mesiac. Ešte vyššie mal byť valec, slúžiaci pre propagačným orgánom, vydávajúcim nové buletíny a manifesty. Rotácia tejto časti mala byť kompletná za deň. Najvyššie mala byť pologuľa na ktorej sa mali nachádzať rádiové vysielače, vysielajúce do celého sveta. Existoval tiež plán vybudovania gigantickeho projektora, ktorý mal byť schopný vysielať správy a slogany na oblaky za každého počasia.
Hodnotenie.
Tento projekt je všeobecne považovaný za určujúce vyjadrenie architektonického konštruktivizmu, než za postaviteľnú stavbu. Aj v prípade ak by gigantické množstvo potrebnej ocele bolo dostupné v revolučnom Rusku, existovali vážne pochybnosti o praktickosti toho návrhu.
Modely.
Model veže bol prezentovaný v Moskve v roku 1920, v súčasnosti sa nachádza v múzeu moderného umenia v Štokholme.
Merklingen

Merklingen je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 870 obyvateľov a rozlohu .
Dejiny.
Prvá písomná zmienka o obci Merklingen je z roku 861. 
Geografia a poloha.
Obec Merklingen leží v pohorí Švábska Jura, asi 20 km severozápadne od mesta Ulm, medzi mestami Geislingen an der Steige a Blaubeuren.
Merklingen susedí (od severu v smere hodinových ručičiek) s obcami: Nellingen, Dornstadt a mestom Laichingen (všetky okres Alb-Donau), ďalej s obcami Hohenstadt, Drackenstein, Bad Ditzenbach (všetky okres Göppingen).
Neenstetten

Neenstetten je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 806 obyvateľov a rozlohu .
Dejiny.
Prvá písomná zmienka o obci Neenstetten je z roku 1255. 
Geografia a poloha.
Obec Neenstetten leží na južnom kraji pohoria Švábska Jura, asi 18 km severne od mesta Ulm a 10 km západne od mesta Langenau.
Neenstetten susedí na severe s obcou Altheim, na východe s obcou Börslingen, na juhu s obcami Bernstadt a Holzkirch, ako aj na západe s obcou Weidenstetten.
Pocketwatch

Pocketwatch je názov hudobného albumu, ktorý vydal v roku 1992 Dave Grohl pod pseudonymom Late!. Producentom bol Barrett Jones a album vyšiel pod značkou nezávislého vydávateľa Simple Machines.
Wolverine

Wolverine je fiktívna postava komiksovej série X-Men. Vlastným menom James Howlett ktoré si zmenil na Logan. Vedec William Stryker ponúkol Loganovi prostriedky ktorými mohol zastaviť svojho nevlastného brata Viktora Creeda nazývaného Sabretooth. Tými prostriedkami boli adamantiové ,drápy´´ ktoré sa mu vysúvajú spomedzi hánok na rukách. Môže ich vysunúť naraz alebo jeden z nich. Tieto drápy získal, keď mu Stryker adamantiom obalil celú kostru. Wolverine mal predtým drápy z kostí, ale tie mu jeho brat Viktor pri bitke zlomil. Wolverine má rozšírené zmysly. Najväčšou výhodou Wolverinea je regenerácia. Uzdraví sa z každého zranenia a takmer okamžite. Je členom X-Men, Weapon X a Avengers.
Gran Paradiso

Gran Paradiso je najvyšší vrch pohoria Grajské Alpy, ležiaceho v Taliansku v provincii Aosta. Nachádza sa v južnej časti pohoria, kde sa nachádzajú najvyššie štíty pohoria. Vrch je obklopený tromi ľadovcami (Tribolazzione, Laveciau a Gran Paradiso). Vrchol patrí medzi ľahko dostupné štvortisícovky Álp.
Dejiny.
Vrchol vrchu prvýkrát dosiahli 4. septembra 1860 sprievodcovia J. Payote a J. Tairrazo a ich družina (od juhozápadu). „Madonna“ na vrchole bola vztýčená 4. júla 1954. Severozápadná stena a ľavý skalný hrebeň prvýkrát zdolala skupina L. Bon, R. Chabot a A. Cretier 11. júna 1930. Kompletný priestup severozápadnou stenou vykonali C. Bertolone, F. Cappa a G. Giorda v roku 1958. Vrcholová madonna bola nedávno reštaurovaná vo Florencii.
Prístup.
Gran Paradiso je veľmi často navštevovaný vrch. Normálna cesta je ľahkou vysokohorskou a ľadovcovou túrou (obťažnosť F/ I-II.UIAA v závere výstupu). Najvýhodnejšie východiskové body sú obec Pont Canavese () na západe masívu a Cogne () na východe.
Nellingen

Nellingen je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 899 obyvateľov a rozlohu .
Dejiny.
Prvá písomná zmienka o obci Nellingen je z 12. storočia. 
Geografia a poloha.
Obec Nellingen leží v časti pohoria Švábska Jura.
Nellingen susedí s následujúcimi mestami a obcami (od severu v smere hodinových ručičiek): Geislingen an der Steige (okres Göppingen), Amstetten, Lonsee, Dornstadt, Merklingen (všetky okres Alb-Donau), Bad Ditzenbach (okres Göppingen).
K obci Nellingen patria aj jej dva časti "Oppingen" a "Aichen".
Nerenstetten

Nerenstetten je malá obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 355 obyvateľov a rozlohu .
Dejiny.
Prvá písomná zmienka o obci Nerenstetten je z roku 1343. 
Geografia a poloha.
Obec Nerenstetten leží asi 15 kilometrov na severovýchod od mesta Ulm.
Nerenstetten susedí na severe s obcou Ballendorf, na východe s obcami Setzingen a Öllingen, na juhu s mestom Langenau a na západe s obcou Börslingen.
K obeci Nerenstetten patrí tiež jej časť "Wettingen".
Level (časopis)

Časopis Level
Zameranie:
Hlavné:
Hry pre platformu PC
Vedľajšie:
Konzoly
Hardware
Software
Film, Hudba
Vydavateľ:
Vogel Burda Communications 
Interval vychádzania:
1x mesačne + 13.číslo 
Príloha:
2x 8GB DVD 
Podobné magazíny:
Doupě 
Score 
Pozri aj:
Časopis 
Počítačová hra 
Level je český počítačový časopis so zameraním na počítačové hry. Vychádza pravidelne každý mesiac od polovice 90-tych rokov. Vydavateľom je Vogel Burda Communications. Jeho šéfredaktor je Martin Bach. Je možné objednať si predplatné na zvolený časový úsek.
Charakter časopisu.
Časopis Level je v súčasnej dobe druhým najpredávanejším herným magazínom v Česku. Jeho konkurenciou je časopis "Score". Partnerským webom Levelu je web Hrej.cz, na ktorý svojimi článkami prispievajú redaktori Levelu a časopisu "Oficiální PlayStation 2 Magazín". Svoj podiel na Hrej má i portál Seznam.cz. Jedno číslo časopisu Level má približne 130 strán.
Zameranie.
Level sa ako herný časopis zameriava primárne na hry a to výhradne na tie pre platformu PC. Každé číslo však obsahuje rubriku, ktorá sa zaoberá hrami pre konzoly i samotnými konzolami. Mimo hry sa Level zaoberá aj hardvérom, softvérom, filmom a hudbou. Sú teda určené aj pre náročnejšieho čitateľa, ktorému len hry nestačia.
Najviac strán časopisu ale zaberajú články o hrách. Sú to predovšetkým recenzie, prehľady a novinky. Svoj podiel má aj niekoľkostránková "téma čísla", ktorá nemusí mať vždy hernú tématiku.
Trináste číslo.
Od roku 2003 vychádza v jednom roku 13 čísel Levelu. Trináste číslo vychádza z dôvodu, že sa pred Vianocami objaví veľa nových hier, ktorých recenzie by sa do jedného čísla nevošli. V posledních letech už vychází jen 11 až 12 čísel ročně.
DVD príloha.
DVD príloha je priložená ku každému číslu Levelu. Obsahuje 2 dvojvrstvové DVD. To znamená, že celková kapacita DVD prílohy je približne 16 GB (2x 8GB). Príloha obsahuje jednu plnú verziu komerčnej (nie freewarovej) hry, niekoľko bezplatných hier a programov, updaty a modifikácie, galériu, trailery a videá natočené priamo redakciou.
Oberdischingen

Oberdischingen je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 2 016 obyvateľov a rozlohu .
Dejiny.
Prvá písomná zmienka o obci Oberdischingen je z roku 1148. 
Geografia a poloha.
Obec Oberdischingen leží na rieke Dunaj, medzi mestami Ehingen (9 km) a Ulm (18 km).
Oberdischingen susedí na severe s "Niederhofenom" čo je časť obce Allmendingen, na východe a juhu s mestom Erbach a na západe s obcou Öpfingen.
Kultúra a pamiatky.
Oberdischingen sa nachádza na švábskej barokovej ceste ("Oberschwäbischen Barockstraße").
Horná Studená Voda

Horná Studená Voda a Dolná Studená Voda sú vodné nádrže, ktoré sa nachádzajú v chotári obce Borský Svätý Jur, okres Senica. Vybudovali sa v roku 1963 ako výplň ťažobných pieskových jám, vyhĺbenych na pôvodných vlhkých lúkach. Vodné nádrže slúžili ako zásobníky vody pre závlažovanie poľnohospodárskych pozemkov. Neskôr sa využívali aj pre rekreačné účely a pre intenzívny chov rýb. Obe nádrže sú prepojené redukovaným kanálom o dĺžke 370 m. 
Od roku 1981 do roku 1992 patrili tieto nádrže do správy Rybochovu Stupava (predtým Štátne rybárstvo Stupava) a mali štatút chovných rybníkov. Vypúšťanie dolnej nádrže sa uskutočňovalo každý druhý rok a hornej raz ročne pri výlove rýb. Horná nádrž, ktorú naposledy vypustili v roku 1986, získala štatút športového rybníka v roku 1988. Dolná nádrž mala tento štatút až do roku 1992.
Akumulačný obsah nádrže Horná Studená Voda je 490 000 m³, plocha vodnej hladiny je 27,6 ha, priemerná hĺbka je 1,62 m (maximálna hĺbka je 4,4 m). Akumulačný obsah nádrže Dolná Studená Voda je 195 000 m³, plocha vodnej hladiny je 15,75 ha, priemerná hĺbka je 1,07 m.
Obermarchtal

Obermarchtal je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 279 obyvateľov a rozlohu .
Geografia a poloha.
Obec Obermarchtal leží na rieke Dunaj, na úpätí pohoria Švábska Jura. 
Obermarchtal susedí na severe s obcou Lauterach, na východe s obcou Untermarchtal a mestom Munderkingen, na juhovýchode s obcou Hausen am Bussen, na juhu s obcami Uttenweiler a Unlingen ako aj na západe s mestom Riedlingen, všetky tri v okrese Biberach, a na severozápade s obcami Emeringen a Rechtenstein.
Kultúra a pamiatky.
Obermarchtal sa nachádza na švábskej barokovej ceste ("Oberschwäbischen Barockstraße").
Lyskamm

Lyskamm je vrch nachádzajúci sa v pohorí Penninské Alpy na hraniciach Talianska a Švajčiarska. Je to ľadovcový dvojvrchol, ktorý sa najmä k severu prezentuje vysokou severovýchodnou stenou. Hrebeň Lyskammu medzi východným () a západným () vrcholom, je dlhý asi . Miestami je priveľmi ostrý a vytvárajú sa tu obrovské preveje. Medzi horolezcami je nazývaný "„ľudožrút“". Masív je povestný rýchlymi a nebezpečnými zvratmi počasia. Východiskovými bodmi pre výstup od juhu je dolina Gressoney (obec Tschaval) a na severe mesto Zermatt. Výhľady z vrchola sú veľkolepé a zahŕňajú také mená ako sú Matterhorn, Monte Rosa, Mont Blanc, Weisshorn, Dent Blanche či Gran Paradiso.
Dejiny výstupov.
19. augusta 1861 horolezci William Edward Hall, Jean-Pierre Cachat, Peter Perren, Josef-Marie Perren, J.F. Hardy, J.A. Hudson, C.H. Pilkington, A.C. Ramsay, T. Rennison, F. Sibson, R.M. Stephenson, Franz Lochmatter, Karl Herr a Stefan Zumtaugwald vystúpili v expedičnom štýle prvýkrát na východný vrchol Lyskammu, dnes už klasickou cestou zo sedla Lysjoch. Západný vrchol prvýkrát zdolali 16. augusta 1864 Sir L. Stephen a Edward N. Buxton so sprievodcami J. Andereggom a F. Binerom.
Horolezecké trasy.
Dnes už klasická cesta na východný vrchol vedie zo sedla Lysjoch (). Obtažnosť tejto túry sa oficiálne udáva stupňom PD, s lezeckými pasážami II.UIAA, ľad do sklonu max. 40 °, dĺžka 4 – 5 hod. z chaty Rifugio Gnifetti, prevýšenie , firn a ľad.
Ďalšia klasická cesta. Dosiahnutie západného vrcholu Lyskammu zo sedla Felikjoch je ohodnotené stupňom PD, II.UIAA. Teda náročná horská turistika. Nebezpečné preveje, zložité odtrhové trhliny a miestami veľmi úzky hrebeň. Napriek tomu sa jedna o niečo jednoduchšiu alternatívu cesty od východu. Firn do sklonu max. 40 °, dĺžka 3 – 4 hod. od chaty Rifugio Quintino Sella, prevýšenie 895 metrov.
Ide skôr o horolezeckú túru obťažnosti AD, s lezeckými pasážami až do stupňa II – III. UIAA, dĺžka 4 – 6 hod. (celkovo od chaty k chate).
Veľmi ťažká horolezecká túra. Oficiálne hodnotenie obťažnosti hovorí o stupni D, ľadových svahoch až 55 °, dĺžka 7 hod od nástupu pod stenu, prevýšenie 700 metrov, veľmi ťažké a nebezpečné.
Výstup na východný vrchol (najbezpečnejšia cesta ve stene). Obťažnosť IV+. UIAA, dĺžka 4 hod. ve stene, 1 – 3 hod. nástup pod stenu, prevýšenie 727 metrov.
Výstup na západný vrchol (veľké objektívne nebezpečenstvo). Dĺžka 8 – 10 hod. Obťažnosť D.
Trasa s obťažnosťou AD+, III+. UIAA, mixový terén, dĺžka 7 hod. z chaty Rifugio Gnifetti, prevýšenie 890 metrov.
John Myung

John Ro Myung (* 24. január 1967, Chicago, Illinois, USA) je americký hudobník a hudobný skladateľ. Absolvoval hudobnú školu Berklee College of Music v Bostone. Je basgitaristom progmetalovej hudobnej skupiny Dream Theater. Spolupracoval so skupinami Gordian Knot, The Jelly Jam či Platypus.
Level

Level (z angl. úroveň) môže byť:
Sorta

Sorta môže byť:
Zámostská hoľa

Zámostská hoľa () je vrch v Nízkych Tatrách. Leží nad obcou Jasenie, približne severozápadne od Brezna.
Poloha.
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obce Partizánska Ľupča a Jasenie. Najbližšími sídlami sú na severnom úpätí situovaná osada Magurka, západne sa nachádza osada Železnô a Liptovská Lúžna a južne obec Jasenie. Masív patrí do Národného parku Nízke Tatry.
Opis.
Zámostská hoľa je súčasťou hlavného hrebeňa Prašivej, medzi Ďurkovou () a Veľkou hoľou () v západnej časti Nízkych Tatier. Severne susedí Latiborská () a Javorina (), východne Mestská hora (), Ďurková () a Žiarska hoľa (), južne Struhár () a Ráztocké poľany () a západným smerom Ráztocká hoľa (), Latiborská hoľa () a Veľká hoľa (). Severná časť hrebeňa patrí do povodia Váhu, kde vodu odvádzajú prítoky Ľupčianky, voda z južných svahov odteká prítokmi Jasenského potoka do rieky Hron. Vrcholom prechádza Cesta hrdinov SNP.
Výhľady.
Hrebeň i vrchol je hôľnatý a porastený len nízkou vegetáciou a fragmentami kosodreviny, umožňujúcimi kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Javorie, Poľanu, Veporské vrchy, Západné Tatry, Chočské vrchy, Oravskú Maguru i Beskydy a Veľkú a Malú Fatru.
Veľká Chochuľa

Veľká Chochuľa () je vrch v Nízkych Tatrách. Leží nad obcou Liptovská Lúžna, približne južne od Ružomberka. Je najvyšší vrch západnej časti Ďumbierskych Tatier, leží v hlavnom hrebeni a poskytuje ďaleký kruhový rozhľad. 
Poloha.
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Ružomberok a Banská Bystrica a zasahuje na katastrálne územie obce Liptovská Lúžna a Brusno. Najbližším sídlom je severne situovaná Liptovská Lúžna, severozápadne leží Liptovská Osada, západne Korytnica-kúpele a Donovaly a južným smerom Pohronský Bukovec a Medzibrod. Masív patrí do Národného parku Nízke Tatry.
Opis.
Veľká Chochuľa dominuje hlavnému hrebeňu Prašivej, v najzápadnejšej časti pohoria. Západne sa nachádza Skorušová () a Fedorka (), juhozápadným smerom susedí v hrebeni ležiaca Malá Chochuľa () a Prašivá (), juhovýchodným Chabenec (), východným Ráztocká () a Ondrejská hoľa (), Košarisko () a Skalka () a severným Banášov bok (), Čierny vrch () a Tlstá (). Hrebeňom vedie hranica povodia Váhu a Hrona; severozápadne orientované svahy odvodňujú prítoky Revúcej, voda z južne orientovaných odteká Sopotnicou do Hrona. Vrcholom prechádza Cesta hrdinov SNP z Donovál na Chopok, na ktorú sa v jeho blízkosti pripája chodník z Brusna. Celý masív Veľkej Chochule a Prašivej je dobre viditeľný z Donovál, Liptovskej Lúžnej a časti Horehronia. 
Výhľady.
Hrebeň i vrchol Veľkej Chochule je hôľnatý a vďaka polohe a nadmorskej výške umožňuje výborný kruhový rozhľad. Pri vhodných podmienkach je tak možné pozorovať okolité vrcholy Nízkych Tatier a susednej Veľkej Fatry, no tiež Západné Tatry, Chočské vrchy, Oravskú Maguru i Beskydy, Malú Fatru, Vtáčnik, Štiavnické vrchy, Javorie, Poľanu a Veporské vrchy.
Sliačska dolina

Je situovaná na severnej strane Nízkych Tatier. Preteká ňou potok Sliačanka. Nie je turisticky sprístupnená. Je pomenovaná podľa obce Liptovské Sliače.
Radim Hladík

Radim Hladík (* 13. december 1946, Praha – † 4. december 2016, Praha) bol významný český rockový gitarista, skladateľ, producent a hudobný pedagóg.
Ako dieťa sa učil hrať na klavír. Dva roky navštevoval Pražské konzervatórium, kde študoval hru na gitaru. Ako pätnásťročný začal hrať na gitaru v skupine Komety. Od roku 1964 vystupoval profesionálne v pražskom klube "Olympik". Bol členom českej legendárnej bigbítovej skupiny Matadors. V roku 1968 bol pri založení skupiny Blue Effect. Po odchode Vladimíra Mišíka, sa stal vedúcou osobnosťou kapely. Od začiatku sa Hladík v skupine Blue Effect výrazne presadzoval aj autorsky. Počas vystúpení udivoval publikum rôznymi trikmi, ako bolo napríklad hranie s gitarou za krkom a bol priekopníkom vo využívania technických vymožeností pri hre na elektrickú gitaru (ako prvý v Československu používal booster, spätnú väzbu alebo tzv. kvákadlo).
Radim Hladík pôsobil aj v iných žánroch, či hudobných scénach. Spolupracoval so slovenskými hudobníkmi a spevákmi ako sú Marián Varga, Pavol Hammel, teda aj so skupinami Collegium Musicum, či Prúdy, alebo s Fedorom Frešom. Spoločne so spevákom Leškom Semelkom a bubeníkom Vladimírom Čechom nahrali víťaznú pieseň Bratislavskej lýry 1979 – "Šaty z šátků". Radim Hladík sa venoval aj folkovej hudbe. Sú to hlavne spoločné vystúpenia s Jaroslavom Hutkom, ktorého sprevádza na klasickú španielsku gitaru. Príležitostne vystupuje v duu, s Vladimírom Mišíkom. V 90. rokoch začal uvažovať o obnovení Blue effectu, prvýkrát sa s novou zostavou predstavil na Silvestra 2003, s novou kapelou intenzívne vystupoval.
Od konca 60. rokov 20. storočia je Radim Hladík považovaný za jedného z najlepších československých gitaristov. Bol ocenený ako najlepší gitarista a bítová osobnosť československého rocku.
V roku 2005 bol uvedený do beatovej siene slávy českého Radia Beat v kategórii osobnosť.
Iné projekty.
MullMuzzler

MullMuzzler bol progresívno metalový projekt speváka formácie Dream Theater, Jamesa LaBrie ktorý vznikol pred jeho sólovým projektom z roku 2005. Zoskupenie hudobníkov bolo vytvorené z Jamesa LaBrie, Matta Guilloryho, Mikeho Manginiho a Mikeho Keneallyho. Nahrávacia spoločnosť nedovolila LaBriemu pre tento projekt použiť jeho meno, James sa preto rozhodol, že ich produkcia bude vydávaná pod spoločným názvom "Mullmuzzler". Postupne sa LaBriemu podarilo vydavateľa presvedčiť, aby bolo jeho meno použité, ale aj tak sa albumy zoskupenia nemôžu označovať ako jeho sólové projekty.
POSIX

POSIX (skratka z "Portable Operating System Interface") je prenosné rozhranie pre operačné systémy, štandardizované ako IEEE 1003 a ISO/IEC 9945. Vychádza zo systémov UNIX a určuje, ako majú POSIX-kompatibilné systémy vyzerať, čo majú vedieť, čo sa má ako robiť a podobne.
História.
Vytvorením mnohých rôznych klonov pôvodného AT&amp;T Unixu (hlavne z 7th Edition) došlo k vytvoreniu mnohých rôznych doplnkových systémových volaní, funkcií, programov a démonov. Väčšina z nich bola proprietárna a často sa i štandardné programy líšili ovládaním. Vznikol preto rad štandardov POSIX (Portable Operating System Interface), ktoré definujú systémové volania, knižničné funkcie a chovanie programov v POSIX kompatibilnom operačnom systéme. Aj napriek tejto štandardizačnej snahe je vo svete Unixu mnoho rôznych odchýlok a vylepšení. S istotou je však možné prehlásiť, že POSIX spolu s ďalšími štandardmi priniesol poriadok. Prevádzať aplikáciu z jedného typu Unixu na druhý, pokojne aj medzi rôznymi platformami, je spravidla jednoduchšie než medzi rôznymi verziami Microsoft Windows (napr. z 9x na NT).